Duitsers ietwat verlee? | Die Vryburger
Mnr Andries Breytenbach, voorsitter van die Boere-Afrikaner Volksraad meld dat een vriend van die Volksraad talle Duitsers op die neus laat kyk het deur pro-aktief op te tree.
Mnr. Breytenbach berig soos volg:
Nadat die Duitse Ambassadeur in S.A. so teësinnig was om ons volk se eis om selfbeskikking verlede jaar 30 November in ontvangs te neem, het ‘n ondersteuner van die Volksraad, mnr. Helmut Heymann, persoonlike briewe aan al 620 lede van die Deutsche Bundestag (dit is die Duitse Parlement), sowel as aan die Duitse Staatspresident, Kanselier en die President en Visepresident van die Bundestag gestuur en hulle volledig oor die saak ingelig. ‘n Kopie van ons eis was by elke brief ingesluit.
Mnr. Heymann berig dat hy briewe van bedanking van sommige lede ontvang het, met die belofte dat hulle later kommentaar sou lewer, terwyl ander ontsteld was/ beledig gevoel het (“outraged”) om so ‘n brief van hom te ontvang.
Mnr Heymann se kommentaar is egter dat niemand uit daardie geledere later sal kan sê dat hulle nie van ons situasie hier bewus is nie.
Ons hartlike dank en waardering aan mnr. Heymann wat soveel moeite vir ons saak gedoen het. Hy onderneem om later weer met diegene wat ons saak goedgesind is, kontak te maak.
2 thoughts on “Duitsers ietwat verlee?”
Vry Burgher February 11, 2013 at 10:19 am
Dis nodig om soortgelyke briewe te stuur aan die Wit Huis, Kongres, Senaat, Kanadese parlement, Nederland, Frankryk, Rusland Indiese en nog vele meer. Dis veral belangrik om die hulp en ondersteuning te bekom cvan lande wat soortgelyke stryde moes veg.
Die Balkan lande en die Baltiese lande asook Eritrea en Suid Sudan in Afrika om ons goed gesind te wees. Bande met Georgia moet sterk gesmee word om hulle ondersteuning te bekom. Ook die Oekraine en ander voormalige Sowjet state.
Les February 11, 2013 at 12:31 pm
Ek stem saam, hoe meer mense van die buite lande van ons probleme weet hoe sterker word ons saak. Dankie aan al ons volk genote wat opstaan vir hulle volk en iets doen aan ons situasie.